Εσωτερική χρήση : Στο απλό κρυολόγημα μια ευρέως διαδεδομένη «συνταγή» είναι το μάσημα ακατέργαστης πρόπολης. Μασάμε ένα μπαλάκι μεγέθους ρεβιθιού μέχρι να πάψει να είναι σαν τσίχλα και να αρχίσει να τρίβεται, τότε το καταπίνουμε. Αυτό το επαναλαμβάνουμε 2-3 φορές τη μέρα. Επίσης, καταναλώνετε αμέσως μόλις νιώσουμε τραχύ και πονεμένο το λαιμό ή κάψιμο στη μύτη. Συνήθως δυο μέρες αρκούν για να φύγει ο πονόλαιμος αλλά και το συνάχι. Το ίδιο ισχύει για το άφτρες, ουλίτιδα κ.λπ. Προληπτικά, για να δυναμώσουμε το ανοσοποιητικό μας, την καταναλώνουμε την πρώτη εβδομάδα κάθε μήνα, τους μήνες των ιώσεων….! Επίσης είναι πολύ καλό για νόσους του στομαχιού και του εντέρου! Είναι καλυτέρα να λαμβάνεται με άδειο στομάχι σε αυτές τις περιπτώσεις! *Σε παιδιά κάτω των τριών ετών, εγκύους και θηλάζουσες μητέρες πρέπει να ζητείται η σύμφωνη γνώμη του γιατρού. Εξωτερική χρήση: Λίγες σταγόνες βάμματος (βάμμα πρόπολης) εφαρμόζονται απευθείας τοπικά σε σπυράκια ή μικροτραυματισμούς, μολύνσεις και ερεθισμούς της επιδερμίδας, μυρμηγκιές και σε όλες τις ιογενείς δερματικές παθήσεις. Βοηθά στην αντισηψία, ανάπλαση και επούλωση της επιδερμίδας.